open-index/open-wikipedia-markdown huggingface dataset:
Ερώδιον το πελαργόμορφο

μικρογραφία|Ερώδιον το πελαργόμορφο (''Erodium ciconium''), Επταπύργιο, Θεσσαλονίκη, 13-03-2023
Το **Ερώδιον το πελαργόμορφο** (επιστημονική ονομασία *Erodium ciconium*), ανήκει στην οικογένεια Γερανιίδες (Geraniaceae). Το όνομα του γένους Ερώδιον (*Erodium*), προέρχεται από τα ελληνικά, λόγω του σχήματος του καρπού, του οποίου η μακριά άκρη θυμίζει το ράμφος του ερωδιού, ενώ το όνομα του είδους πελαργόμορφο (*ciconium*) προέρχεται από το λατινικό «ciconia» ή «cicogna» που σημαίνει πελαργός, λόγω της μακριάς άκρης του καρπού που θυμίζει το ράμφος του. Είδος με μεσογειακή κατανομή που απαντά σ’ όλη την Ελλάδα και συναντάται σε ξηρά, αμμώδη ή διαταραγμένα εδάφη από το επίπεδο της θάλασσας έως τα 1300 μ.. Φυτό αδενωδώς χνουδωτό με φύλλα ωοειδή ή προμήκη, πτεροσχιδή ή πτερότμητα. Πέταλα περίπου 8 χιλ. ανοικτό κυανό. Σέπαλα 12-15 χιλ. αθερόληκτα. Ταξιανθία σκιάδιο με 3-10 άνθη. Περίοδος ανθοφορίας από Μάρτιο μέχρι Ιούνιο. Ο καρπός με μακρύ ράμφος, μήκους 7-9 εκ.

## Πηγές

* Καββαδάς Σ. 1956, Εικονογραφημένον Βοτανικόν - Φυτολογικόν Λεξικόν: Τόμος ΣΤ΄, Εκδόσεις Πελεκάνος
* Pignatti S. 1982, Flora d’ Italia (Vol. II).
* Tutin et al. 2005, Flora Europaea Vol 2, Cambridge University Press
* 
* 
* 
* 

## Παραπομπές


Κατηγορία:Ελληνική χλωρίδα
Κατηγορία:Γερανιοειδή
Πτώχευση τραπεζών στις ΗΠΑ το 2023

Τον Μάρτιο του 2023, τρεις τράπεζες στις Ηνωμένες Πολιτείες της Αμερικής με σημαντική δραστηριότητα στον τομέα της τεχνολογίας και των κρυπτονομισμάτων κατέρρευσαν. Ακολούθησε η κατάρρευση, η εξαγορά και το κλείσιμο μίας ακόμα τράπεζας, της First Republic Bank, τον Μάιο του 2023.

Η Silvergate Bank που έκανε επενδύσεις στα κρυπτονομίσματα, γνωτστοποίησε ότι θα διακόψει τη λειτουργία της στις 8 Μαρτίου λόγω των ζημιών που υπέστη στο δανειακό της χαρτοφυλάκιο. Δύο ημέρες μετά, σημειώθηκε τραπεζικός πανικός στη Silicon Valley Bank, η οποία είχε παραχωρήσει δάνεια με τεράστια ποσά σε νεοφυές επιχειρήσεις τεχνολογίας, προξενώντας την κατάρρευσή της από τις ρυθμιστικές αρχές. Η Signature Bank, μια τράπεζα που έκανε συχνά συναλλαγές με εταιρείες κρυπτονομισμάτων, έκλεισε από τις ρυθμιστικές αρχές δύο ημέρες αργότερα, στις 12 Μαρτίου, με τις ίδιες να αναφέρουν την ύπαρξη συστημικών κινδύνων.  Η κατάρρευση της Silicon Valley Bank και η αντίστοιχη της Signature Bank ήταν η δεύτερη μεγαλύτερη πτώχευση χρηματοπιστωτικών ιδρυμάτων στην ιστορία των ΗΠΑ, μικρότερη μόνο από την κατάρρευση της Washington Mutual το 2008 κατά τη διάρκεια της τότε διεθνούς χρημοτιπιστωτικής κρίσης.

Ως απάντηση στις καταρρεύσεις, το Συμβούλιο των Διοικητών της Ομοσπονδιακής Τράπεζας, η Ομοσπονδιακή Εταιρεία Ασφάλισης Καταθέσεων και το Υπουργείο Οικονομικών των ΗΠΑ ανακοίνωσαν από κοινού ότι θα λάβουν επείγοντα μέτρα για να διασφαλίσουν ότι θα τηρηθούν όλες οι καταθέσεις στις χρεοκοπημένες τράπεζες. με την Ομοσπονδιακή Τράπεζα να ανακοινώνει χωριστά τη δημιουργία του Προγράμματος Χρηματοδότησης Τραπεζικής Χρηματοδότησης (BTFB), ένα πρόγραμμα που θα προσφέρει δάνεια διάρκειας έως και ενός έτους σε τράπεζες, ενώσεις ταμιευτηρίων, πιστωτικές ενώσεις και άλλα επιλέξιμα καταθετικά ιδρύματα που θα δεσμεύουν ως εγγύηση κρατικά ομόλογα των ΗΠΑ, χρεόγραφα οργανισμών και τίτλους που εξασφαλίζονται με υποθήκη και άλλα περιουσιακά στοιχεία που πληρούν τις προϋποθέσεις.

## Δείτε επίσης

* Πτώχευση
* Διεθνής χρηματοπιστωτική κρίση 2007-2008
* Παγκόσμια οικονομική ύφεση 1929

## Παραπομπές

Κατηγορία:Προεδρία του Τζο Μπάιντεν
Κατηγορία:Χρηματοπιστωτικές αγορές
Εριγκάβο

Το **Εριγκάβο** (σομαλικά: Ceerigaabo) είναι η πρωτεύουσα και η μεγαλύτερη πόλη της περιοχής Σάναγκ της ΣΣΚ Κάτως.

## Ιστορία
Ο οικισμός του Εριγκάβο μετρά αρκετούς αιώνες. Η γύρω περιοχή φέρεται να κτίστηκε από τις πατριές Μάντιγκαν Ντιρ. Το σύγχρονο Εριγκάβο ιδρύθηκε από την υποφυλή Μούσα Ισμαήλ των Χάμπαρ Γιούνις ως τοποθεσία πηγαδιού για τους διερχόμενους νομάδες και τα καραβάνια. Η γενική περιοχή είναι γνωστή για τους πολυάριθμους ιστορικούς τάφους της, όπου είναι θαμμένοι διάφοροι Σομαλοί πατριάρχες πατριών.

## Άγρια ζωή
Το Εριγκάβο φιλοξενεί πολλά είδη ζώων και φυτών. Τα άγρια ζώα που είναι εγγενή στην περιοχή περιλαμβάνουν τη Δορκάδα γαζέλα, τον Λιτοκράνιο, το Ντικ-Ντικ του Σαλτ, τον Αμαδρυάδα Μπαμπουίνο, τον Φακόχοιρο της Ερήμου, τη Στικτή ύαινα, τη Ραβδωτή ύαινα, το Μελανόραχο τσακάλι, τον Αφρικανικό χρυσό λύκο, τον Μελιβόρο ασβό και τη Σομαλική στρουθοκάμηλο.

## Παραπομπές


## Εξωτερικοί σύνδεσμοι
* 

Κατηγορία:Κατηγορία:Γεωγραφία της Σομαλίας
Elvis (ταινία, 2022)

Το ***Elvis*** είναι μια βιογραφική δραματική ταινία του 2022 σε σκηνοθεσία Μπαζ Λούρμαν και σενάριο του Λούρμαν και των Σαμ Μπρόμελ, Κρεγκ Πιρς και Τζέρεμι Ντόνερ. Ακολουθεί την ζωή του Αμερικανού τραγουδιστή ροκ εντ ρολ και ηθοποιού Έλβις Πρίσλεϊ. Πρωταγωνιστούν οι Όστιν Μπάτλερ και Τομ Χανκς ως Πρίσλεϊ και Συνταγματάρχης Τομ Πάρκερ αντίστοιχα, με τους Ολίβια Ντεχόνγκε, Έλεν Τόμσον, Ρίτσαρντ Ρόξμπουργκ, Ντέιβιντ Γουένχαμ, Κόντι Σμιτ-Μακφί και Λουκ Μπρέισι σε δεύτερους ρόλους.

Μία βιογραφική ταινία για τον Έλβις Πρίσλεϊ ανακοινώθηκε το 2014, με τον Λούρμαν να είναι προγραμματισμένος να την σκηνοθετήσει, αλλά η παραγωγή σταμάτησε, μέχρι το 2019 που ο Χανκς προσλήφθηκε ως ηθοποιός. Ο Μπάτλερ επιλέχθηκε ως Πρίσλεϊ τον Ιούλιο της ίδιας χρονιάς. Τα γυρίσματα ξεκίνησαν στην Αυστραλία τον Ιανουάριο του 2020, αλλά σταμάτησαν τον Μάρτιο όταν ο Χανκς διαγνώστηκε θετικός με COVID-19. Η παραγωγή συνέχισε τον Σεπτέμβριο, ολοκληρώνοντας τον Μάρτιο του 2021.

Το *Elvis* έκανε πρεμιέρα στο Φεστιβάλ Κινηματογράφου των Καννών στις 25 Μάϊου του 2022 και κυκλοφόρησε στην Αυστραλία στις 23 Ιουνίου και στις Ηνωμένες Πολιτείες Αμερικής στις 24 Ιουνίου από την Warner Bros. Pictures. Ήταν εισπρακτική επιτυχία, εισπράττοντας 287 εκατομμύρια δολάρια παγκοσμίως εναντίον ενός προϋπολογισμού 85 εκατομμυρίων δολαρίων. Έλαβε γενικά θετικά σχόλια με τους κριτικούς, με την ερμηνεία του Μπάτλερ να λαμβάνει ευρεία αναγνώριση. Το Αμερικανικό Ινστιτούτο Κινηματογράφου κατάταξε το *Elvis* ως μία από τις δέκα καλύτερες ταινίες του 2022, και έλαβε εφτά υποψηφιότητες στα Βραβεία Αμερικανικής Ακαδημίας Κινηματογράφου 2022, συμπεριλαμβάνοντας Όσκαρ Καλύτερης Ταινίας και Όσκαρ Α΄ Ανδρικού Ρόλου για τον Μπάτλερ, και έλαβε κι άλλες διακρίσεις.

## Παραπομπές

## Εξωτερικοί σύνδεσμοι

* Επίσημος ιστότοπος 
*  στην IMDb

Κατηγορία:Ταινίες του 2022
Κατηγορία:Αγγλόφωνες ταινίες
Κατηγορία:Αμερικανικές μουσικές ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Αμερικανικές βιογραφικές ταινίες
Κατηγορία:Αμερικανικές ταινίες της δεκαετίας 2020
Κατηγορία:Ταινίες παραγωγής Warner Bros.
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Μάρκο Μπελτράμι

Ο **Μάρκο Μπελτράμι** (*Marco Beltrami*, γεννημένος στις 7 Οκτωβρίου 1966) είναι Αμερικανός συνθέτης κινηματογραφικών και τηλεοπτικών μουσικών σκορ. Έχει δουλέψει πάνω σε πολλά κινηματογραφικά είδη, όπως τρόμου με τις ταινίες *[[Scream]]* (1996), *Mimic* (1997), *Η Εισβολή* (The Faculty, 1998), *[[Resident Evil (ταινία)|Resident Evil]]* (Resident Evil, 2002), *Η Γυναίκα με τα Μαύρα* (The Woman in Black, 2012), δράσης με τις ταινίες *Εξολοθρευτής 3: Η Εξέγερση των Μηχανών* (Terminator 3: Rise of the Machines, 2003), *[[Πολύ σκληρός για να πεθάνει 4.0| Πολύ Σκληρός για να Πεθάνει 4.0]]* (Live Free or Die Hard, 2007), *[[Παγκόσμιος Πόλεμος Ζ]]* (World War Z, 2013), επιστημονικής φαντασίας με τις ταινίες *[[Εγώ, το Ρομπότ (ταινία)|Εγώ, το Ρομπότ]]* (I, Robot, 2004), *[[Snowpiercer]]* (2013), γουέστερν με τις ταινίες *Jonah Hex* (2010), *Μέχρι το Τέλος* (The Homesman, 2014) και ταινίες υπερηρώων όπως *Hellboy* (2004), *[[Γούλβεριν (ταινία)|Γούλβεριν]]* (The Wolverine, 2013), *[[Λόγκαν (ταινία)|Λόγκαν]]* (Logan, 2017).

Ο Μπελτράμι ήταν μακροχρόνιος συνεργάτης του Γουές Κρέιβεν και συνέθεσε τη μουσική σε επτά ταινίες του σκηνοθέτη, συμπεριλαμβανομένων των τεσσάρων πρώτων ταινιών που σκηνοθέτησε ο Κρέιβεν της σειράς ταινιών ''Scream'' (1996–2011). Έχει επίσης συνεργαστεί με σκηνοθέτες όπως οι Τζέιμς Μάνγκολντ, Γκιγιέρμο Ντελ Τόρο, Άλεξ Πρόγιας, Κάθριν Μπίγκελοου και Πονγκ Τσουν-χο. Έχει προταθεί δύο φορές για Όσκαρ για τις ταινίες *Το Τελευταίο Τρένο για τη Γιούμα* (3:10 to Yuma, 2007) και *[[The Hurt Locker]]* (2008) και μία φορά για Χρυσή Σφαίρα για την ταινία *Ένα Ήσυχο Μέρος* (A Quiet Place, 2018) ενώ έχει βραβευτεί με Έμμυ για το ντοκιμαντέρ *Free Solo* (2018).

## Παραπομπές


## Εξωτερικοί σύνδεσμοι

* Ο Μάρκο Μπελτράμι στο IMDb

Κατηγορία:Αμερικανοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Κατηγορία:Αμερικανοί ελληνικής καταγωγής
Τσούλα Βίστα

Η **Τσούλα Βίστα** (αγγλικά: **Chula Vista, California**) είναι η δεύτερη μεγαλύτερη πόλη στη μητροπολιτική περιοχή του Σαν Ντιέγκο, η έβδομη μεγαλύτερη πόλη στη Νότια Καλιφόρνια, η δέκατη πέμπτη μεγαλύτερη πόλη στην πολιτεία της Καλιφόρνιας και η 78η μεγαλύτερη πόλη των Ηνωμένων Πολιτειών. Ο πληθυσμός της ήταν 275.487 κάτοικοι κατά την απογραφή του 2020, από τους 243.916 στην απογραφή του 2010. Η πόλη βρίσκεται στο κέντρο μιας από τις πλουσιότερες πολιτιστικά ποικιλόμορφες ζώνες στις Ηνωμένες Πολιτείες, ενώ βρίσκεται μεσοδρομίς - 12,1 χλμ. - μεταξύ των δύο κέντρων του Σαν Ντιέγκο και της Τιχουάνας στο Σάουθ Μπέι. Η πόλη της Τσούλα Βίστα, που σημαίνει 'Όμορφη Θέα' στα ισπανικά, ονομάζεται έτσι λόγω της γραφικής της τοποθεσίας ανάμεσα στον κόλπο του Σαν Ντιέγκο και τους παράκτιους πρόποδες των βουνών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Πόλεις στην κομητεία Σαν Ντιέγκο της Καλιφόρνια
Παπαπούλι Λάρισας

Το **Παπαπούλι** είναι πολύ μικρός οικισμός της Θεσσαλίας στην Περιφερειακή Ενότητα Λάρισας.

## Γεωγραφικά - ιστορικά στοιχεία
Το Παπαπούλι βρίσκεται στα όρια με την Περιφερειακή Ενότητα Πιερίας σε υψόμετρο 5 μέτρων ενώ απέχει περίπου 26 χιλιόμετρα ΒΑ. από το Μακρυχώρι (έδρα του δήμου), 43 χιλιόμετρα Ν.-ΝΑ. από την Κατερίνη και 44 χιλιόμετρα Β.-ΒΑ. από την Λάρισα. Ανατολικά του χωριού είναι τα Νέα Μεσάγκαλα, νοτιοανατολικά η Κουλούρα ενώ δίπλα / δυτικά περνάει η Σιδηροδρομική γραμμή Πειραιά-Θεσσαλονίκης και δυτικότερα ο Αυτοκινητόδρομος 1 (Αθήνα - Θεσσαλονίκη - Εύζωνοι).

Η παλιά του ονομασία την περίοδο της Τουρκοκρατίας ήταν *Καραλή Δερβέν* και μέχρι το ξεκίνημα των Βαλκανικών πολέμων, βρίσκονταν τα βορειότερα σύνορα του τότε Ελληνικού κράτους με το Οθωμανικό. Στο χωριό ήταν ο τερματικός σταθμός της γραμμής Πειραιώς-Συνόρων (εγκαινιάστηκε το 1904) και στο κτίριό του λειτουργούσαν μέχρι το 1912 τα τελωνεία Ελλάδος και Οθωμανικής Αυτοκρατορίας.

## Διοικητικά - πληθυσμιακά στοιχεία
Αναφέρεται επίσημα, μετά την ένωση της Θεσσαλίας, το 1889 στο ΦΕΚ 126Α - 02/04/1883 να προσαρτάται στον τότε δήμο Ολύμπου. Από το 1951 μέχρι το 1971 δεν απογράφεται οπότε και προσαρτήθηκε στην κοινότητα Αιγάνης. Σύμφωνα με το πρόγραμμα ''Καλλικράτης'', μαζί με την Αιγάνη, το Καστρί-Λουτρό, τα Νέα Μεσάγκαλα και την Κάτω Αιγάνη αποτελούν την κοινότητα Αιγάνης που υπάγεται στη Δημοτική Ενότητα Κάτω Ολύμπου του Δήμου Τεμπών και σύμφωνα με την απογραφή 2011 απογράφησαν 3 κάτοικοι. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι:

## Παραπομπές


## Εξωτερικοί σύνδεσμοι
* Παπαπούλι: Ο σιδηροδρομικός σταθμός που ένωσε την Αθήνα με την Θεσσαλονίκη το 1916 από την Μηχανή του Χρόνου.
* Πρώην μεθοριακός σταθμός Παπαπούλι από τα Βιομηχανικά Δελτία Απογραφής.
* Φωτογραφία: Σ.Σ. Παπαπούλι από τον ιστότοπο https://www.greece.com/.

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Ελαία Λάρισας

Η **Ελαία** ή **Ελιά** ή **Εληά** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Η Ελαία βρίσκεται στα βορειοδυτικά του νομού και βόρεια του Πηνειού ποταμού σε υψόμετρο 180 μέτρα. Απέχει περίπου 29 χιλιόμετρα βόρεια από την Λάρισα, 10 χιλιόμετρα βορειοδυτικά από το Μακρυχώρι (έδρα του δήμου) και 4 χιλιόμετρα δυτικά από τους Γόννους. Ενοριακός ναός του χωριού είναι η εκκλησία του Αγίου Αθανασίου.

Αναφέρεται επίσημα, μετά την ένωση της Θεσσαλίας, με το παλιό της όνομα από την τουρκοκρατία ως *Κιτσιλέρι* το 1883 στο ΦΕΚ 126Α - 02/04/1883 να προσαρτάται στον τότε δήμο Γόννων. Το 1927 με το ΦΕΚ 306Α - 22/12/1927 μετονομάστηκε σε Εληά. Σύμφωνα με το πρόγραμμα ''Καλλικράτης'', μαζί με τους γειτονικούς Γόννους αποτελούν την κοινότητα Γόννων που υπάγεται στη Δημοτική Ενότητα Γόννων του Δήμου Τεμπών και σύμφωνα με την απογραφή 2011 έχει 74 κατοίκους. Οι απογραφές πραγματικού πληθυσμού (*de facto)* μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Ρόντολφ Λιντ

Ο **Ρούντολφ Λιντ** (Rudolf Lindt) (16 Ιουλίου 1855 – 20 Φεβρουαρίου 1909), γνωστός συχνά με το φραγκοποιημένο όνομα **Ρόντολφ Λιντ** (Rodolphe Lindt), ήταν Ελβετός σοκολατοποιός και εφευρέτης. Δημιούργησε τη μάρκα Lindt της ελβετικής σοκολάτας και εφηύρε τη μηχανή ανάμειξης και άλλες διαδικασίες για τη βελτίωση της ποιότητας της σοκολάτας.

## Βιογραφία
Ο Λιντ γεννήθηκε στις 16 Ιουλίου 1855 στη Βέρνη. Οι γονείς του ήταν ο φαρμακοποιός και πολιτικός, Γιόχαν Ρούντολφ Λιντ και η μητέρα του η Αμαλία Ευγενία Σάλχλι. Μεταξύ 1873 και 1875 έκανε μαθητεία στη Λωζάνη με την εταιρεία σοκολάτας *Amédée Kohler & Fils*, που στη συνέχεια διοικούνταν από τους γιους του Σαρλ-Αμεντέ Κολέρ. Το 1879 ίδρυσε το δικό του εργοστάσιο σοκολάτας στο Mattequartier, ένα τμήμα της Παλιάς Πόλης της Βέρνης.

Τον Δεκέμβριο του 1879 πέτυχε να βελτιώσει την ποιότητα της σοκολάτας με την ανάπτυξη της μηχανής ανάμειξης, μιας συσκευής ανάδευσης που δίνει λεπτότερη συνοχή και αφήνει τα ανεπιθύμητα αρώματα να εξατμιστούν. Ήταν από τους πρώτους σοκολατοποιούς που πρόσθεσαν βούτυρο κακάο ξανά στη μάζα σοκολάτας. Αυτές οι δύο καινοτομίες συνέβαλαν σε μεγάλο βαθμό στην υψηλή ποιότητα της ελβετικής σοκολάτας.

Το 1899, ο Λιντ πούλησε το εργοστάσιό του και το μυστικό της ανάδευσης στην *Chocolat Sprüngli AG*, η οποία από τότε διαπραγματεύεται ως *Chocoladefabriken Lindt & Sprüngli AG*. Ο Σπρύνγκλι πλήρωσε 1,5 εκατομμύριο χρυσά φράγκα για τα δικαιώματα μάρκετινγκ και τη συνταγή.

## Παραπομπές


## Πηγές
* 
* Alex Capus: *Patriarchen: Zehn Portraits*. Albrecht Knaus Verlag, Μόναχο 2006, 

Κατηγορία:Ελβετοί σοκολατοποιοί
Κατηγορία:Ελβετοί εφευρέτες
Κατηγορία:Ελβετοί επιχειρηματίες
Πιάττο (Ιταλία)

Το **Πιάττο** (ιταλικά: *Piatto*) είναι ιταλικός δήμος στην Επαρχία της Μπιέλλα, στην περιφέρεια του Πεδεμοντίου.

## Παραπομπές


Κατηγορία:Δήμοι της Επαρχίας της Μπιέλλα
Μαυροδένδρι Ημαθίας

Το **Μαυροδένδρι**, έως το 1926 γνωστό ως **Καρά Τσαλή**, είναι χωριό του Δήμου Βεροίας, της περιφερειακής ενότητας Βέροιας στην Περιφέρεια Κεντρικής Μακεδονίας.

Σήμερα, το χωριό αποτελεί μέρος της πόλης της Βεροίας.

## Γεωργαφία
Το χωριό βρίσκεται στα τέσσερα χιλιόμετρα βορειοανατολικά από την Βέροια και αποτελεί μέρος του πολεοδομικού συγκροτήματος της πόλης. Το Μαυροδένδρι είναι σε υψόμετρο 55 μέτρων.

Το χωριό ανήκει στην περιοχή του Ρουμλουκίου.

## Πλυθησμός
Το 1928 στο Μαυροδένδρι ζούσαν 34 κάτοικοι, εκ των οποίων οι 13 ήταν πρόσφυγες. Το 1940 οι κάτοικοι ήταν 30 και το 1951 ήταν μόλις 17. Σε μεταγενέστερες απογραφές, λόγω του μικρού πληθυσμού, οι κάτοικοι του χωριού προσμετρούνται στο συνολικό πληθυσμό της Βέροιας.

Στον παρακάτω πίνακα φένονται οι μεταβολές του πληθυσμού:

## Παραπομπές


Κατηγορία:Βέροια
Αρδέα

Η **Άρντεα** ήταν αρχαία πόλη και κοινότητα, βρίσκεται στην Μητροπολιτική Πόλη της Ρώμης, 35 χιλιόμετρα νότια της Ρώμης και περίπου 4 χιλιόμετρα από την Μεσογειακή ακτή. Η οικονομία της βασίστηκε αρχικά στην γεωργία αλλά από την δεκαετία του 1970 κυρίαρχο ρόλο έχει η βιοτεχνία. Η Άρντεα ιδρύθηκε τον 8ο αιώνα π.Χ. και ήταν μια από τις αρχαιότερες πόλεις της δυτικής Ευρώπης, την κατοικούσαν οι Ρούτουλοι και καταγράφονται στην Αινειάδα. Ο βασιλιάς της Ρώμης Ταρκύνιος ο Υπερήφανος προσπάθησε να καταλάβει την Άρντεα με έφοδο αλλά απέτυχε (509 π.Χ.), στην συνέχεια ξεκίνησε την πολιορκία. Η πολιορκία δεν ολοκληρώθηκε επειδή ανατράπηκε το Ρωμαϊκό Βασίλειο και ανέβηκε η Ρωμαϊκή Δημοκρατία. Ο πρώτος Ρωμαίος ύπατος και αρχηγός των επαναστατών Λεύκιος Ιούνιος Βρούτος έφτασε στο στρατόπεδο του Ταρκύνιου που πολιορκούσε την Άρντεα, ο λαός της πόλης του άνοιξε τις πύλες και τον δέχτηκε σαν ελευθερωτή. 

Οι Βόλσκοι αργότερα πολιόρκησαν την Άρντεα (443 π.Χ.) αλλά αποκρούστηκαν επιτυχώς από τα Ρωμαϊκά στρατεύματα. Μετά την Ρωμαϊκή κατάκτηση η Άρντεα καταγράφεται πολλές φορές για την σύνδεση της με την Βία Αρντεατίνα ένας από τους βασικότερους δρόμους της αυτοκρατορίας. Όταν ξέσπασε ο Β΄ Καρχηδονιακός Πόλεμος η Άρντεα ήταν μία από τις λίγες πόλεις που υποστήριξαν την Αρχαία Καρχηδόνα, όταν νίκησαν οι Ρωμαίοι στερήθηκαν τα προνόμια τους. Την περίοδο (3ος αιώνας π.Χ.-2ος αιώνας π.Χ.) ήταν ασήμαντη Ρωμαϊκή πόλη, τον 1ο αιώνα π.Χ. κατοικούσε σε αυτήν ο Ρωμαίος συγγραφέας Λεύκιος Ιούνιος Μοδεράτος Κολουμέλας. Όταν έπεσε η Δυτική Ρωμαϊκή Αυτοκρατορία η Άρντεα ερημώθηκε, αναδείχτηκε ξανά όταν στεγάστηκε στο κάστρο της ο Πάπας Γελάσιος Β΄ (1118), ακολούθησαν πολλοί βαρόνοι. Ο Πάπας Μαρτίνος Ε΄ την ανέθεσε σε έναν ευγενή του από την Οικογένεια Κολόννα (1419), την πούλησε στην Οικογένεια Τσεζαρίνι (1419). Τα σύγχρονα χρόνια απέκτησε πλούσιες αρδευτικές εγκαταστάσεις και έγινε προάστειο της Πομέτζια (1948), τελικά έγινε ανεξάρτητος Δήμος (1970)

## Παραπομπές



## Πηγές

*Lucius Junius Moderatus Columella (1745). L. Junius Moderatus Columella of Husbandry, in Twelve Books: and his book, concerning Trees. Translated into English, with illustrations from Pliny, Cato, Varro, Palladius and other ancient and modern authors. 

Κατηγορία:Πόλεις του Λάτιου
Βόλσκοι

Οι **Βόλσκοι** ή **Όσκοι** ήταν μια Ιταλική φυλή που έδρασε τον πρώτο αιώνα της Ρωμαϊκής Δημοκρατίας. Κατοικούσε σε μια βαλτώδη περιοχή στα νότια του Λατίου σαφώς διακριτή, συνόρευε στα βόρεια με το Λάτιο, στα νότια με τους Αύσονες και τους Σαμνίτες, και στα ανατολικά με τους Χένρισι, επεκτείνονταν μέχρι το Άντσιο στα νότια. Οι Βόλσκοι ήταν αντίπαλοι της Ρώμης για πολλά χρόνια μέχρι την εποχή που ηττήθηκαν οριστικά και ενσωματώθηκαν στην Ρωμαϊκή Δημοκρατία (περί το 300 π.Χ.). Ο πρώτος αυτοκράτορας της Ρώμης Οκταβιανός Αύγουστος είχε καταγωγή από τους Βόλσκους. Ο Στράβων έγραψε ότι οι Βόλσκοι ήταν μιά σοβαρή κρατική οντότητα στην περιοχή της Ρώμης. Οι Βόλσκοι μιλούσαν τα Βολσκικά, μια σοβαρή Ιταλική διάλεκτο την Σαβελλική, ήταν συγγενής με αυτή που μιλούσαν οι Αύσονες και οι Ομβρικοί αλλά διέφερε διακριτά από τα Λατινικά. Η πόλη Βελλέτρι ήταν η καταγωγή και γενέτειρα του Οκταβιανού Αύγουστου. Στην περιοχή αυτή βρέθηκε ασημένιο πιάτο με επιγραφή του 3ου αιώνα π.Χ. που βρίσκεται σήμερα στο Μουσείο της Νεαπόλεως αφιερωμένο σε μια Ρωμαϊκή θεότητα.

Οι Βόλσκοι ήταν ένας από τους πιο επικίνδυνους εχθρούς της Ρώμης συμμαχώντας με τους Αίκουεις, οι γείτονες τους Χένρισι συμμάχησαν με τους Ρωμαίους (486 π.Χ.). Σύμφωνα με τον θρύλο ο τελευταίος βασιλιάς στην Αρχαία Ρώμη Ταρκύνιος ο Υπερήφανος ήταν ο πρώτος που επιχείρησε να καταλάβει τους Βόλσκους, από τότε ξεκίνησε ένας σκληρός πόλεμος ανάμεσα στις δύο πόλεις που κράτησε δύο αιώνες. Ο θρυλικός Ρωμαίος πολεμιστής Γάιος Μάρκιος Κοριολανός κατέλαβε την Βολσκική πόλη Κοριολί (493 π.Χ.) και πήρε το προσωνύμιο *"Κοριολανός"*. Την άνοδο και την πτώση του Ρωμαίου ήρωα περιγράφει ο Πλούταρχος στο έργο του Βίοι Παράλληλοι, τον χρησιμοποίησε ο Ουίλλιαμ Σαίξπηρ σαν πρότυπο στο έργο του *"Κοριολανός"*. Οι σχέσεις τους με τους Ρωμαίους δεν φαίνεται ωστόσο να ήταν πάντοτε τόσο εχθρικές, σε πολιορκία (508 π.Χ.) αγόρασαν στάρι με τον ισχυρισμό ότι θα φροντίσουν με αυτό την σίτιση των Βόλσκων σαν κατώτερη Ρωμαϊκή τάξη.

## Παραπομπές



## Πηγές

*James Clackson; Geoffrey Horrocks (23 May 2011). The Blackwell History of the Latin Language. John Wiley & Sons. 
*Nathan Rosenstein; Robert Morstein-Marx (7 September 2011). A Companion to the Roman Republic. John Wiley & Sons. 
*Coarelli, Filippo. "Roma, i Volsci e il Lazio antico". In: Crise et transformation des sociétés archaïques de l'Italie antique au Ve siècle av. JC. In: Actes de la table ronde de Rome (19-21 novembre 1987). Rome: École Française de Rome, 1990

Κατηγορία:Αρχαίοι λαοί της Ιταλίας
Κατηγορία:Εξαφανισθέντες λαοί
Μωυσής Μπουρλά

Ο **Μωυσής Μιχαήλ Μπουρλάς** (9 Μαΐου 1918, Κάιρο - 17 Μαρτίου 2011) ήταν Ελληνοεβραίος εργάτης και αγωνιστής της Αριστεράς.

## Βιογραφία
Οι γονείς του ήταν Έλληνοεβραίοι, ο πατέρας του από το Βόλο και η μητέρα του από τη Χίο. Οι γονείς του αναγκάστηκαν να επιστρέψουν στην Ελλάδα λόγω οικονομικών προβλημάτων. Η οικογένεια εγκαταστάθηκε αρχικά στη Νάουσα και στη συνέχεια στη Θεσσαλονίκη. Έμαθε την τέχνη του τορναδόρου. Το 1935, ο Μπουρλά έγινε μέλος της ΟΚΝΕ. Όταν ξέσπασε ο Β΄ Παγκόσμιος Πόλεμος, υπηρετούσε στο Μηχανικό στη Θράκη. Ως κατασκευαστής γεφυρών εστάλη στο αλβανικό μέτωπο. Το Φεβρουάριο του 1943, εντάχθηκε στις αντιστασιακές στον ΕΛΑΣ με το ψευδώνυμο «Βύρων» και πολέμησε στο 30ο Σύνταγμα.

Το καλοκαίρι του 1945, μετά τη Συμφωνία της Βάρκιζας, συνελήφθη και εξορίστηκε στην Ικαρία, στη Μακρόνησο και στον Αη Στράτη. Το 1951, ο Μπουρλάς απελευθερώθηκε και μετανάστευσε στο Ισραήλ, χάνοντας την ελληνική ιθαγένεια. Εκεί εργάστηκε ως τορναδόρος και εντάχθηκε στο Κομμουνιστικό Κόμμα του Ισραήλ. Έμεινε στο Ισραήλ μέχρι το 1967, όταν ο αντικομμουνισμός ανάγκασε τον ίδιο και τη Ρωσοεβραία σύζυγό του να εγκαταλείψουν τη χώρα. Μετά από σύντομη παραμονή στη Βουλγαρία, ο Μπουρλάς και η σύζυγός του πήγαν στη Σοβιετική Ένωση. Κατά τη διάρκεια της παραμονής του στη Σοβιετική Ένωση, ο Μπουρλάς υιοθέτησε το μεσαίο όνομα «Μιχαήλ».

Επέστρεψε στην Ελλάδα τον Αύγουστο του 1990, χωρίς πόρους και ξεκίνησε αγώνα για να επιβιώσει και να ανακτήσει την ελληνική ιθαγένεια, κάτι που κατάφερε το 1999. Το 2000 δημοσίευσε την αυτοβιογραφία του «Έλληνας, Εβραίος και Αριστερός».

Τα τελευταία χρόνια της ζωής του έζησε στο γηροκομείο Σαούλ Μοδιάνο στη Θεσσαλονίκη και ασχολήθηκε με τα κοινά της πόλης. Το 2002 και το 2006, κατέβηκε ως υποψήφιος δημοτικός σύμβουλος στο ψηφοδέλτιο του Τάσου Κουράκη. Πέθανε στις 17 Μαρτίου 2011. Ενταφιάστηκε στο εβραϊκό νεκροταφείο της Σταυρούπολης.

## Παραπομπές


## Πηγές
* Μπουρλάς, Μωυσής Μιχαήλ. Έλληνας, Εβραίος και Αριστερός, εκδ. Νησίδες, 2000
* Συνέντευξη βιογραφικού περιεχομένου στο YouTube

Κατηγορία:Έλληνες εβραϊκής καταγωγής
Κατηγορία:Ισραηλινοί Εβραίοι
Κατηγορία:Έλληνες εκπαιδευτικοί
Κατηγορία:Εβραίοι Μακεδονικής καταγωγής
Κατηγορία:Μέλη του ΕΛΑΣ
Κατηγορία:Έλληνες κομμουνιστές
Ασσακηνοί

Οι κατά Αρριανόν **Ασσακηνοί**, κατά Στράβωνα **Αστακηνοί**, και κατά Πλίνιον **Ασπάγανοι**, ήταν φυλή της βορειοανατολικής Περσίας την οποία βρήκε ο Αλέξανδρος Γ΄ ο Μακεδών στην Γανδάρα το 327−26 π.Χ. Κατοικούσαν στον κάτω Σόαστο ποταμό (γνωστός και ως Σούαστος), ανατολικά του Ινδού ποταμού, και πρωτεύουσά τους ήταν η Μάσσαγα. Άλλες κύριες πόλεις ήταν η Πευκελαώτις, η Όρα (ένα φρούριο), η Βάζιρα, η Άορνος, η Οροβάτις, το Εμβόλιμα και η Δύρτη. Την εποχή του Μεγάλου Αλεξάνδρου διοικούνταν από έναν πρίγκιπα που οι Έλληνες αποκαλούσαν «Πρίγκιπα Ασσακηνό» ο οποίος είχε στρατό 30.000 πεζών, 20.000 ιππέων και 30 πολεμικών ελεφάντων. Υποτάχθηκαν από τον Μέγα Αλέξανδρο το 327 π.Χ. μαζί με τους Ασπάσιους, όταν αυτός πέρασε από την περιοχή.

## Παραπομπές


Κατηγορία:Αρχαίοι λαοί της Ασίας
Παγκόσμια Ημέρα κατά της Ελονοσίας

Η Παγκόσμια Ημέρα κατά της Ελονοσίας εορτάζεται στις 25 Απριλίου και αναγνωρίζει τις προσπάθειες για τον έλεγχο της ελονοσίας. Η ελονοσία απειλεί 3.3 δισεκατομμύρια άτομα σε 106 χώρες σε όλο τον κόσμο . Το 2012, σύμφωνα με εκτίμηση η ελονοσία προκάλεσε 627.000 θανάτους, σύμφωνα με εκτίμηση. Οι περισσότεροι αφορούσαν παιδιά στην Αφρική. Η Ασία, η Λατινική Αμερική, και σε μικρότερο βαθμό ο υπόλοιπος κόσμος επηρεάζονται από την ελονοσία.

Είναι μια από τις 11 παγκόσμιες ημέρες για την υγεία του Παγκόσμιου Οργανισμού Υγείας.

Το 2015 ο Παγκόσμιος Οργανισμός Υγείας ανέφερε 429.000 θανάτους και 212 εκατομμύρια νέα κρούσματα ελονοσίας. Ο αριθμός των κρουσμάτων ελονοσίας μειώθηκε κατά 21% παγκοσμίως το 2010 με 2015 και ο αριθμός των θανάτων μειώθηκε κατά 29% τα εκατό στην ίδια περίοδο. Στην υποσαχάρια Αφρική τα αντίστοιχα ποσοστά ήταν 21% και 31%.

## Παραπομπές

Κατηγορία:Παγκόσμιες ημέρες
Τσιτράλ

Το **Τσιτράλ** (χοβάρ: چھترار, ουρντού: چترال) βρίσκεται επί του ποταμού Τσιτράλ στα βόρεια της επαρχίας Χέμπερ Παχτούνχουα του Πακιστάν. Λειτουργεί ως πρωτεύουσα της περιφέρειας Τσιτράλ, ενώ παλαιότερα ήταν η πρωτεύουσα του πριγκιπικού κράτους Τσιτράλ, το οποίο περιελάμβανε την περιοχή μέχρι την άμεση ενσωμάτωσή του στο Δυτικό Πακιστάν στις 14 Αυγούστου 1947. Έχει πληθυσμό 49.780 κατοίκους βάσει της απογραφής του 2017.

Η πόλη ιδρύθηκε με το όνομα *Κασκάρ* στην αρχαιότητα και αποτελούσε εμπορική οδός της Γανδάρας εκείνην την εποχή.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Πακιστάν
Σούεσσα Πωμεντιάνη

Η **Σούεσσα Πωμεντιάνη** ήταν μια αρχαία πόλη του Λατίου η οποία δεν υπήρχε στην ύστερη αρχαιότητα, αν και συνδέεται με την σημερινή Πομέτζια η οποία πήρε το όνομα της η τοποθεσία της αρχαίας πόλης παραμένει άγνωστη. Ο Βιργίλιος την καταγράφει ανάμεσα στις αποικίες της Άλμπα Λόνγκα, θεωρείται καθαρά Λατινική πόλη. Ο Διόδωρος Σικελιώτης την αναφέρει επίσης σαν μια από τις Λατινικές αποικίες αλλά σύμφωνα με την επικρατέστερη άποψη την κατοικούσαν οι Βόλσκοι. Ο Ταρκύνιος ο Υπερήφανος ήταν ο πρώτος Ρωμαίος βασιλιάς που ξεκίνησε πόλεμο με τους Βόλσκους με στόχο να τους κατακτήσει. Ο Στράβων καταγράφει την Σούεσσα Πωμεντιάνη σαν Μητρόπολη των Βόλσκων, δεν ήταν ηγέτιδα πόλη αλλά συμμετείχε σημαντικά στα εσωτερικά θέματα των υπόλοιπων κρατών-πόλεων χάρη στην δύναμη και τον πλούτο της. Η Σούεσσα Πωμεντιάνη είχε τέτοια χλιδή που με τα λάφυρα τα οποία άρπαξε ο Ταρκύνιος ο υπερήφανος όταν την λεηλάτησε οικοδομήθηκε στην Ρώμη ο Καπιτωλίνος λόφος. Μερικοί συγγραφείς σχετίζουν την πόλη αυτή με την Απίολαι την οποία επίσης κατέκτησε ο Ταρκύνιος ο Υπερήφανος, η παράδοση ωστόσο είναι κατηγορηματική σχετικά με την Σούεσσα Πωμεντιάνη. Το όνομα της Σούεσσας Πωμεντιάνης καταγράφεται σαν η πόλη στην οποία εξορίστηκαν οι γιοι του Άνκους Μάρκιους όταν ανέβηκε στον θρόνο της Ρώμης ο Σέρβιος Τύλλιος.

Είναι σαφές ότι ο Ταρκύνιος δεν τους κατέστρεψε επειδή εμφανίζονται πολλές φορές αργότερα στην Ρωμαϊκή δημοκρατία σαν έδρα των Βόλσκων. Αργότερα (503 π.Χ.) συμμάχησαν με τους Αύσονες και εξεγέρθηκαν εναντίον των Ρωμαίων, ο στρατηγός Σπύριος Κάσσιος αυτή την φορά ισοπέδωσε την πόλη και πούλησε όλους τους κατοίκους της ως δούλους. Η Σούεσσα Πωμεντιάνη εμφανίζεται ωστόσο μερικά χρόνια αργότερα (495 π.Χ.) σαν έδρα των Βόλσκων, πρόσφεραν τα παιδιά τους ομήρους για να αποφύγουν τον πόλεμο. Σύντομα ωστόσο ξέσπασε ξανά πόλεμος, ο Ρωμαίος Ύπατος Πόπλιος Σερουίλιος Πρίσκος κατέστρεψε και λεηλάτησε ξανά την πόλη. Το χτύπημα αυτή την φορά φαίνεται ότι ήταν καθοριστικό επειδή το όνομα της Σούεσσας Πωμεντιάνης δεν εμφανίζεται ξανά στην ιστορία. Ο Πλίνιος ο Πρεσβύτερος την καταγράφει σαν μια από τις πόλεις που είχαν εξαφανιστεί στην εποχή του. Το όνομα της Πωμεντιάνης διατηρήθηκε ωστόσο στην μνήμη των κατοίκων της περιοχής και η Μεσαιωνική πόλη πήρε το όνομα της.

## Παραπομπές



## Πηγές

*Il tempio arcaico di Caprifico di Torrecchia (Cisterna di Latina). I materiali e il contesto,Palombi Domenico, 2010

Κατηγορία:Πόλεις του Λάτιου
Μαουζίτσε

Το **Μαουζίτσε** (πολωνικά: Maurzyce) είναι χωριό στη διοικητική περιφέρεια της Γκμίνα Ζντούνι, στο Πόβιατ Γουόβιτς του Βοεβοδάτου Λοτζ, στην κεντρική Πολωνία. Απέχει περίπου 4 χλμ. νοτιοανατολικά του Ζντούνι, 7 χλμ. βορειοδυτικά του Γουόβιτς και 48 χλμ. βορειοανατολικά της πρωτεύουσας του βοεβοδάτου, Λοτζ.

Το χωριό έχει 214 κατοίκους. Είναι η τοποθεσία της ομώνυμης γέφυρας του Μαουζίτσε, της πρώτης συγκολλημένης οδικής γέφυρας στον κόσμο.

## Παραπομπές


Κατηγορία:Χωριά της Πολωνίας
Break a Broken Heart

Το "**Break a Broken Heart**" είναι ένα τραγούδι του Αυστραλο-Κύπριου τραγουδιστή Άντριου Λάμπρου, που κυκλοφόρησε στις 2 Μαρτίου 2023. Το τραγούδι εκπροσώπησε την Κύπρο στον  αφού επιλέχθηκε εσωτερικά από το ΡΙΚ, τον κυπριακό εθνικό ραδιοτηλεοπτικό φορέα για τον Διαγωνισμό Τραγουδιού της Eurovision.

## Ιστορικό και σύνθεση
Το "Break a Broken Heart" συντέθηκε από μια μίξη Δανών και Σουηδών τραγουδοποιών, δηλαδή τους Τζίμι Γιάνσον (Jimmy Jansson), Τζίμι "Joker" Θόρνφελντ (Jimmy "Joker" Thornfeldt), Μάρκους Γουίνθερ-Τζον (Marcus Winther-John) και Τόμας Στένγκααρντ (Thomas Stengaard). Το τραγούδι περιγράφεται ως μια μπαλάντα "για σχέσεις που τελειώνουν με ραγισμένη καρδιά, αλλά στο τέλος μπορεί κάλλιστα να μας ωθήσουν να ξανασηκωθούμε από τις στάχτες, ακόμα πιο δυνατοί".

## Κυκλοφορία
Το μουσικό βίντεο για το τραγούδι κυκλοφόρησε στις 2 Μαρτίου 2023 στο επίσημο κανάλι της Panik Records στο YouTube. Η κυκλοφορία σε ψηφιακές πλατφόρμες κυκλοφόρησε την ίδια μέρα.

## Διαγωνισμός Τραγουδιού Eurovision

### Επιλογή
Ο κυπριακός ραδιοτηλεοπτικός οργανισμός ΡΙΚ επέλεξε εσωτερικά την κυπριακή συμμετοχή για τον Διαγωνισμό Τραγουδιού της Eurovision 2023, σε συνδυασμό με την Panik Records. Στις 17 Οκτωβρίου 2022, το ΡΙΚ ανακοίνωσε ότι επέλεξε τον Αυστραλο-Κύπριο τραγουδιστή Άντριου Λάμπρου για να εκπροσωπήσει την Κύπρο στο Λίβερπουλ. Ο Λάμπρου είχε επιχειρήσει προηγουμένως να εκπροσωπήσει την Αυστραλία στον Διαγωνισμό Τραγουδιού της Eurovision το 2022, καταλαμβάνοντας την έβδομη θέση στον εθνικό τελικό *Eurovision – Australia Decides 2022* με το τραγούδι "Electrify".

### Στη Eurovision
Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα και τις "Μεγάλες Πέντε", που αποτελούνται από τη , τη , την , την  και το , έπρεπε να προκριθούν σε έναν από τους δύο ημιτελικούς για να διαγωνιστούν για τον τελικό, με τις 10 πρώτες χώρες από τους αντίστοιχους ημιτελικούς τους να προκρίνονται στον τελικό. Πριν από την κλήρωση κατανομής των ημιτελικών, η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, όπως καθορίστηκαν από τον συνεργάτη τηλεψηφοφορίας του διαγωνισμού Digame, με στόχο τη μείωση της πιθανότητας ψηφοφορίας από γειτονικές χώρες, ενώ παράλληλα να αυξήσει το σασπένς κατά τη διαδικασία ψηφοφορίας. Στις 31 Ιανουαρίου 2023, πραγματοποιήθηκε η κλήρωση κατανομής στο St George's Hall στο Λίβερπουλ που έβαλε κάθε έθνος σε έναν από τους δύο ημιτελικούς και καθόρισε σε ποιο μισό της παράστασης θα έπαιζε. Εκεί, ανακοινώθηκε ότι η Κύπρος είχε προγραμματιστεί να εμφανιστεί στο πρώτο μισό του δεύτερου ημιτελικού του διαγωνισμού, που θα διεξαχθεί στις 11 Μαΐου 2023.

## Παραπομπές


Κατηγορία:Singles του 2023
Κατηγορία:Τραγούδια του 2023
Κατηγορία:Διαγωνισμός Τραγουδιού Eurovision 2023
Κατηγορία:Τραγούδια στον διαγωνισμό τραγουδιού της Eurovision
Κατηγορία:Τραγούδια της Κύπρου στη Eurovision
Κατηγορία:Συμμετοχή της Κύπρου στη Eurovision
Γιώργος Μελιγγώνης

Ο **Γιώργος Μελιγγώνης** είναι Έλληνας δημοσιογράφος, τηλεοπτικός παρουσιαστής και γενικός διευθυντής του δημοτικού Αθήνα 9.84, από το 2024, μετά την ανάληψη της δημοτικής αρχής της Αθήνας από τον Χάρη Δούκα. Παράλληλα, παρουσιάζει την καθημερινή πολιτική εκπομπή *NEWS 2.0*, στον περιφερειακό τηλεοπτικό σταθμό Naftemporiki TV.

Είχε προηγηθεί η συνεργασία του με το Attica TV όπου παρουσίαζε τα *Γεγονότα 2.0* και το Kontra Channel, όπου παρουσίαζε το καθημερινό κεντρικό δελτίο ειδήσεων, την εφημερίδα Kontra News και την ειδησεογραφική ιστοσελίδα *Left.gr*, ως αρθρογράφος.

Έχει διατελέσει πολιτικός συντάκτης στην εφημερίδα "Αυγή", τον ραδιοφωνικό σταθμό «Στο Κόκκινο 105,5», τον Ελεύθερο Τύπο, αλλά και στις ιστοσελίδες "Matrix24.gr" και "News247.gr". Έχει επίσης εργαστεί στον *Real FM 97,8* αλλά και στο "Ραδιόφωνο 247 88,6" (νυν Kids Radio 88,6).

Το 2022 εξελέγη αναπληρωματικό μέλος του δ.σ. της ΕΣΗΕΑ.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί αναλυτές
I Heard It Through the Grapevine

"**I Heard It Through the Grapevine**" είναι τραγούδι των Norman Whitfield και Barrett Strong για την Motown Records το 1966. Η πρώτη ηχογράφηση του τραγουδιού που κυκλοφόρησε έγινε από τον Whitfield για τους Gladys Knight & the Pips και κυκλοφόρησε ως single τον Σεπτέμβριο του 1967. Έφτασε στο νούμερο ένα στο ''Billboard'' R&B Singles chart και στο νούμερο δύο στο ''Billboard'' Pop Singles chart και σύντομα έγινε το single Motown με τις μεγαλύτερες πωλήσεις μέχρι εκείνη την εποχή.

Οι Miracles ήταν οι πρώτοι που ηχογράφησαν το τραγούδι το 1966, αλλά η εκδοχή τους κυκλοφόρησε μόλις τον Αύγουστο του 1968 όταν συμπεριλήφθηκε στο άλμπουμ τους *[[Special Occasion (άλμπουμ The Miracles)|Special Occasion]]* .

Η έκδοση του Marvin Gaye ήταν η δεύτερη που ηχογραφήθηκε, στις αρχές του 1967, αλλά η τρίτη που κυκλοφόρησε. Τοποθετήθηκε στο άλμπουμ του *[[I Heard It Through the Grapevine (άλμπουμ)|In the Groove του]]* 1968, ενάμιση χρόνο αργότερα, όπου κέρδισε την προσοχή των ραδιοφωνικών τζόκεϊ, και ο ιδρυτής της Motown, Berry Gordy, συμφώνησε τελικά στην κυκλοφορία του ως single τον Οκτώβριο του 1968, όταν πήγε στο κορυφή του τσαρτ *Billboard* Pop Singles για επτά εβδομάδες από τον Δεκέμβριο του 1968 έως τον Ιανουάριο του 1969 και ξεπέρασε την εκδοχή των Gladys Knight & the Pips ως το μεγαλύτερο σινγκλ επιτυχίας της δισκογραφικής Motown (Tamla).

## Παραπομπές


Κατηγορία:Singles της Motown
Νεβάδο Τρες Κρούσες

Το **Νεβάδο Τρες Κρούσες** () είναι ένα στρωματοηφαίστειο που θεωρείται ότι έχει σβήσει, το οποίο βρίσκεται στα σύνορα μεταξύ της περιφέρειας Ατακάμα της Χιλής και της επαρχίας Καταμάρκα της Αργεντινής (νομός Τινογάστα).

## Τοπωνυμία
Οφείλει το όνομά του στο γεγονός ότι ιστορικά, ήταν γνωστό μόνο από την ακτή της Χιλής, και βλέποντας από εκείνη την πλευρά, φαινόταν στεφανωμένο με τρεις κορυφές προσανατολισμένες προς βορρά-νότο, που θύμιζαν τον Γολγοθά της Βίβλου, με κορυφή τους τρεις σταυρούς των βασανιστηρίων του Χριστού. *Tres Cruces* στα ισπανικά σημαίνει *τρεις σταυροί*. Αλλά η πραγματική κορυφή βρισκόταν ανατολικότερα, στα σύνορα Αργεντινής-Χιλής, και δεν ήταν ορατή από τη χιλιανή πλευρά.

## Γεωγραφία
αριστερά|μικρογραφία|Το Νεβάδο Τρες Κρούσες από το πέρασμα Maricunga.
Το υψόμετρο του είναι 6.749 μέτρα.

Η οροσειρά Τρες Κρούσες περιλαμβάνει έξι κορυφές άνω των 6.000 μέτρων και είναι το τέταρτο ψηλότερο ηφαίστειο στον πλανήτη. Βρίσκεται στο δυτικό άκρο μιας μικρής, ανώνυμης, χιονισμένης ηφαιστειακής αλυσίδας μήκους περίπου 50 χιλιομέτρων. Αυτή η ηφαιστειακή αλυσίδα περιλαμβάνει άλλους γίγαντες των Άνδεων, όπως τα Νεβάδος Όχος δελ Σαλάδο και Νασιμιέντος (ή Βάλτερ Πενκ Ι), που βρίσκονται στα ανατολικά. Στα δυτικά και βόρεια, δεν έχει κανένα όμορο βουνό και ως εκ τούτου δεσπόζει στην κοιλάδα της χιλιανής ερήμου Ατακάμα. Στα νότια, ωστόσο, το ηφαίστειο Λος Πάτος είναι ορατό σε απόσταση περίπου 20 χιλιομέτρων.

Η χιλιανή πλευρά αποτελεί εν μέρει μέρος του Εθνικού Πάρκου Νεβάδο δε Τρες Κρούσες. Στην πλευρά της Αργεντινής, αποτελεί το βορειοδυτικό άκρο της λεκάνης Σαλίνα δε λα Λαγούνα Βέρδε.

## Παραπομπές


Κατηγορία:Ηφαίστεια της Αργεντινής
Middle of the Road

thumb|Middle of the Road, 1972.
Οι **Middle of the Road** ήταν σκωτσέζικο ποπ συγκρότημα που γνώρισε επιτυχία σε όλη την Ευρώπη και τη Λατινική Αμερική από τη δεκαετία του 1970. Πριν καθιερωθούν οι ABBA στα μέσα της δεκαετίας του 1970, οι Middle of the Road ήταν ο ήχος της πρώιμης europop με τις χαρακτηριστικές αρμονίες και τα κύρια φωνητικά από τη Sally Carr . Τέσσερα από τα σινγκλ τους πούλησαν πάνω από ένα εκατομμύριο αντίτυπα το καθένα και έλαβαν έναν χρυσό δίσκο : " Chirpy Chirpy Cheep Cheep ". " Sacramento ", " Tweedle Dee, Tweedle Dum " και " Soley Soley ". Στις αρχές του 1972 το συγκρότημα είχε πουλήσει πάνω από πέντε εκατομμύρια δίσκους.

## Παραπομπές


Κατηγορία:Σκωτσέζικα μουσικά συγκροτήματα
Κατηγορία:Pop συγκροτήματα
Λάμιο το περίβλαστο

[μικρογραφία|Λάμιο το περίβλαστο (''Lamium amplexicaule''), [Επταπύργιο (Θεσσαλονίκη)|Επταπύργιο, Θεσσαλονίκη, 02-04-2022]]
To Λάμιο το περίβλαστο (επιστ. ονομ. *Lamium amplexicaule*), με κοινή ονομασία πετειναράκι ή δωδεκάνθι, ανήκει στην οικογένεια των Χειλανθών (Labiatae), που χαρακτηρίζεται από τα δίχειλα άνθη, καθώς και από το γεγονός ότι τα περισσότερα είδη είναι πλούσια σε αιθέρια έλαια και για αυτό χρησιμοποιούνται ως φαρμακευτικά, αρωματικά, αρτυματικά κλπ. Αναφορικά με τo Λάμιο το περίβλαστο, οφείλει το όνομα του είδους «amplexicaule» από τα λατινικά amplector= αγκαλιάζω και caulis=στέλεχος, εξαιτίας της παρουσίας στοιχείων (συνήθως φύλλων) που αγκαλιάζουν το στέλεχος. Είναι ευρασιατικό είδος, κοινό σ΄όλη την Ελλάδα, σε κήπους, αμπελώνες, παρυφές δρόμων, καλλιεργημένους αγρούς, από την επιφάνεια της θάλασσας μέχρι 1500m. Μονοετής πόα με βλαστό όρθιο και φύλλα νεφροειδή, οδοντωτά Τα κατώτερα φύλλα έμμισχα, ενώ τα ανώτερα άμισχα, τριχωτά και περίβλαστα. Άνθη λευκορόδινα με ευθύ, μακρύ, στενό,πορφυρό και τριχωτό σωλήνα και κάλυκα χνουδωτό μήκους 1/3 ή 1/4 της στεφάνης. Κάτω χείλος δίλοβο με έντονες μωβ κηλίδες. Περίοδος ανθοφορίας από Δεκέμβριο μέχρι Μάιο. Είναι μελισσοτροφικό φυτό, ιδίως το χειμώνα που δεν υπάρχουν πολλά άνθη.

## Πηγές

* Αξιώτης Μ. & Αξιώτης Β. 2012, Τα φυτά της Ελλάδας, Η έρευνα στη Λέσβο, Εντελέχεια
* Παπιομύτογλου Β. 2006, Αγριολούλουδα της Ελλάδας, Mediterraneo Editions
* Φυτολογία 2006, Εκδοτική Αθηνών. 
* Lafranchis T. & Sfikas G. 2001, Flowers of Greece, Diatheo
* Pignatti S. 1982, Flora d’ Italia (Vol. I-III), Edagricole, Bologna.
* Tutin et al. 2005, Flora Europaea Vol (2- 5), Cambridge University Press

## Εξωτερικοί σύνδεσμοι

* 
* 
* 

## Παραπομπές


Κατηγορία:Ελληνική χλωρίδα
Κατηγορία:Χειλανθή
Due vite

Το "" (στα Ελληνικά: "Δύο ζωές") είναι ένα τραγούδι του Ιταλού τραγουδιστή Μάρκο Μενγκόνι, που κυκλοφόρησε από τη Sony Music στις 8 Φεβρουαρίου 2023. Το έγραψε ο Μενγκόνι με τους Νταβίντε Πρετέλα και Νταβίντε Σιμονέτα. Ο Σιμονέτα παρήγαγε επίσης το κομμάτι μαζί με τον E.D.D. Το τραγούδι ήταν η νικητήρια συμμετοχή του Μενγκόνι για το Μουσικό Φεστιβάλ Σαν Ρέμο 2023, την 73η έκδοση του ιταλικού μουσικού φεστιβάλ, το οποίο διπλασιάστηκε ως επιλογή της ιταλικής συμμετοχής για τον .

## Ιστορικό και σύνθεση
Η Μενγκόνι μίλησε για το νόημα του τραγουδιού:

Ο Μενγκόνι στάθηκε στην έμπνευση για το τραγούδι, που βρέθηκε στη φιγούρα του Ιταλού τραγουδιστή και τραγουδοποιού Λούτσιο Ντάλλα, εξηγώντας ότι:

Το τραγούδι σηματοδοτεί επίσης την τρίτη συμμετοχή του τραγουδιστή στο Μουσικό Φεστιβάλ του Σαν Ρέμο μετά το "Credimi ancora" το 2010 και το "L'essenziale", νικητή του Μουσικού Φεστιβάλ του Σαν Ρέμο 2013, με το οποίο εκπροσώπησε την Ιταλία στον .

## Αποδοχή
Το τραγούδι έτυχε κυρίως θετικής υποδοχής από τους Ιταλούς κριτικούς. Στην κριτική της για τα τραγούδια του Sanremo 2023, η *Corriere della Sera* έδωσε στο "Due vite" ένα 8/10, περιγράφοντας το τραγούδι ως μια "κλασική μπαλάντα" που "δοσολογεί καλά τη μελωδία και τον ρυθμό", όπου "οι σκέψεις κυνηγούν η μία την άλλη". Επίσης, η Valentina Colosimo από το *Vanity Fair* δηλώνει ότι το τραγούδι "επιτρέπει στον Μενγκόνι να δει όλες τις ικανότητές του στο τραγούδι", φέρνοντας στη θεατή "ένα τόνο συναισθημάτων". Ο Fabio Fiume από την *All Music* Italia βαθμολόγησε το τραγούδι με 7,5/10, γράφοντας ότι το τραγούδι είναι ένα "μοντέρνο κομμάτι που σέβεται τόσο τη φωνητική του ομορφιά όσο και τα καλύτερα προνόμια του να είναι προσωπικό". Ο κριτικός του *Panorama*, Gabriele Antonucci, έδωσε στο τραγούδι βαθμολογία με 8,5 και επαίνεσε την ερμηνεία του Μενγκόνι ως "αριστοτεχνική", με έναν τέλειο συνδυασμό "φωνής, λέξεων και διασκευής". Λιγότερο ενθουσιώδης ήταν η κριτική από τον Francesco Prisco για το *Il Sole 24 Ore*, δίνοντας βαθμολογία 6-/10, γράφοντας ότι "Ο Μενγκόνι κάνει Μενγκόνι: το πράγμα που κάνει καλύτερα", υποδηλώνοντας έλλειψη πρωτοτυπίας σε σύγκριση με τα προηγούμενα έργα του.

## Μουσικό βίντεο
Το μουσικό βίντεο για το τραγούδι σκηνοθέτησε ο Roberto Ortu. Τα γυρίσματα έγιναν στους αμμόλοφους του Piscinas στη Σαρδηνία.

## Charts

## Πιστοποιήσεις

## Παραπομπές


Κατηγορία:Singles του 2023
Κατηγορία:Τραγούδια του 2023
Κατηγορία:Διαγωνισμός Τραγουδιού Eurovision 2023
Κατηγορία:Ιταλικά τραγούδια
Κατηγορία:Τραγούδια στον διαγωνισμό τραγουδιού της Eurovision
Proud Mary

"**Proud Mary**" είναι τίτλος τραγουδιού του αμερικανικού ροκ συγκροτήματος Creedence Clearwater Revival γραμμένο από τον John Fogerty. Κυκλοφόρησε ως single τον Ιανουάριο1969 από την Fantasy Records και στο δεύτερο στούντιο άλμπουμ του συγκροτήματος, *Bayou Country* . Έγινε μεγάλη επιτυχία στις Ηνωμένες Πολιτείες, φτάνοντας στο Νο. 2 του ''Billboard'' Hot 100 τον Μάρτιο του 1969, το πρώτο από τα πέντε σινγκλ που έφτασε στο Νο. 2 για το γκρουπ.  
## Παραπομπές

Κατηγορία:Νικητές Grammy Hall of Fame Award
Κατηγορία:Singles της A&M Records
Κατηγορία:Singles της Parlophone
Κατηγορία:Singles του 1993
Κατηγορία:Singles του 1971
Κατηγορία:Singles του 1969
Κατηγορία:Τραγούδια του 1968
I Put A Spell On You

*I *'Put a Spell on You**' είναι τραγούδι του 1956 που γράφτηκε και συντέθηκε από τον Jalacy "Screamin' Jay" Hawkins, του οποίου η ηχογράφηση επιλέχθηκε ως ένα από τα 500 τραγούδια του Rock and Roll Hall of Fame που διαμόρφωσαν το Rock and Roll . Συμπεριλήφθηκε επίσης στη «Βασική Βιβλιοθήκη δίσκων» του Robert Christgau των ηχογραφήσεων της δεκαετίας του 1950 και του 1960—δημοσιεύτηκε στο *[[Christgau's Record Guide: Rock Albums of the Seventies]]* (1981)  —και κατατάχθηκε στο Νο. 313 στη λίστα του περιοδικού *[[Rolling Stone]]* των The Τα 500 καλύτερα τραγούδια όλων των εποχών . Η επιλογή έγινε ένα κλασικό καλτ τραγούδι που διασκευάστηκε από διάφορους καλλιτέχνες και ήταν η μεγαλύτερη εμπορική επιτυχία του, ξεπερνώντας σύμφωνα με αναφορές ένα εκατομμύριο αντίτυπα σε πωλήσεις, παρόλο που απέτυχε να μπει στα τσαρτ *[[Billboard]]* pop ή R&B .

## Παραπομπές


Κατηγορία:Τραγούδια του 1956
Κατηγορία:Αμερικανικά τραγούδια
Φούσκα των Dot Com

Η **φούσκα dot-com** ήταν μια φούσκα στο χρηματιστήριο στα τέλη της δεκαετίας του 1990. Η περίοδος συνέπεσε με τη μαζική ανάπτυξη του διαδικτύου, τον πολλαπλασιασμό των διαθέσιμων κεφαλαίων επιχειρηματικού κινδύνου και την ταχεία αύξηση των αποτιμήσεων σε νέες νεοφυείς επιχειρήσεις.

Μεταξύ του 1995 και της κορύφωσής του τον Μάρτιο του 2000, ο χρηματιστηριακός δείκτης Nasdaq Composite σημείωσε άνοδο 400%, για να υποχωρήσει κατά 78% από την κορύφωσή του τον Οκτώβριο του 2002, εγκαταλείποντας όλα τα κέρδη του κατά τη διάρκεια της φούσκας.

Κατά τη διάρκεια της κατάρρευσης του dot-com, πολλές εταιρείες ηλεκτρονικών αγορών, ιδίως οι Pets.com, Webvan και Boo.com, καθώς και αρκετές εταιρείες τηλεπικοινωνιών, όπως η Worldcom, η NorthPoint Communications και η Global Crossing, κατέρρευσαν. 

## Παραπομπές


Κατηγορία:Χρηματιστήρια
Ριβουλόζη-1,5-διφωσφορική καρβοξυλάση/οξυγενάση

Η **καρβοξυλάση/οξυγενάση της 1,5-διφωσφορικής ριβουλόζης ή ριβουλόζη-1,5-διφωσφορική καρβοξυλάση/οξυγενάση**, κοινώς γνωστή με τις συντομογραφίες **RuBisCo** **RuBPCase** ή **RuBPco**,, στην ελληνική βιβλιογραφία και ως ***ρουμπίσκο***, είναι ένα κεφαλαιώδους σημασίας ένζυμο (EC 4.1.1.39) που εμπλέκεται στο πρώτο σημαντικό στάδιο της στερέωσης του άνθρακα κατά τη βιοχημική διεργασία με την οποία το διοξείδιο του άνθρακα της ατμόσφαιρας μετατρέπεται από τα ανώτερα φυτά και άλλους φωτοσυνθετικούς οργανισμούς σε μόρια πλούσια σε ενέργεια, όπως γλυκόζη. 

Σε χημικούς όρους, το ένζυμο αυτό καταλύει την καρβοξυλίωση της 1,5-διφωσφορικής ριβουλόζης (επίσης γνωστή ως RuBP). Είναι ίσως το πιο άφθονο ένζυμο στον πλανήτη Γη.

Η RuBisCO είναι σημαντική βιολογικά επειδή καταλύει την πρωτογενή χημική αντίδραση μέσω της οποίας ο ανόργανος άνθρακας εισέρχεται στη βιόσφαιρα. Ενώ πολλά αυτοτροφικά βακτήρια και αρχαία σταθεροποιούν τον άνθρακα μέσω της αναγωγικής οδού ακετυλο-CoA, του κύκλου 3-υδροξυπροπιονικού ή του αντίστροφου κύκλου Krebs, αυτές οι οδοί συνεισφέρουν σχετικά λίγο στην παγκόσμια δέσμευση άνθρακα σε σύγκριση με αυτόν που καταλύεται από την RuBisCO. Η φωσφοενολοπυρουβική καρβοξυλάση, σε αντίθεση με την RuBisCO, σταθεροποιεί μόνο προσωρινά τον άνθρακα. 

Αντικατοπτρίζοντας τη σημασία της, η RuBisCO είναι η πιο άφθονη πρωτεΐνη στα φύλλα, αντιπροσωπεύοντας το 50% της διαλυτής πρωτεΐνης των φύλλων στα φυτά C  (20-30% του συνολικού αζώτου των φύλλων) και το 30% της διαλυτής πρωτεΐνης των φύλλων στα φυτά C  (5-9 % του συνολικού αζώτου των φύλλων). Δεδομένου του σημαντικού της ρόλου στη βιόσφαιρα, η γενετική μηχανική της πρωτείνης RuBisCO στις καλλιέργειες παρουσιάζει συνεχές ενδιαφέρον.

## Παραπομπές


## Περαιτέρω ανάγνωση
* 
* 

Κατηγορία:Φωτοσύνθεση
Γιώργος Θεοδοσιάδης (αποσαφήνιση)

Με την ονομασία **Γιώργος Θεοδοσιάδης** ή **Γεώργιος Θεοδοσιάδης** αναφέρονται:

* ο Γεώργιος Θεοδοσιάδης, Έλληνας καθηγητής οφθαλμολογίας στην Ιατρική Σχολή του Πανεπιστημίου Αθηνών.
* ο Γιώργος Θεοδοσιάδης, Έλληνας σκηνοθέτης και δάσκαλος του θεάτρου.
Μπρους Γουέιν (Εκτεταμένο Σύμπαν της DC)

Ο **Μπρους Γουέιν**, γνωστός και με το υπερηρωϊκό ψευδώνυμό του **Batman**, είναι ένας φανταστικός χαρακτήρας στο Εκτεταμένο Σύμπαν της DC (DCEU), βασισμένο στον ομώνυμο χαρακτήρα των DC Comics. Τον υποδύεται ο Μπεν Άφλεκ, και έκανε την πρώτη του εμφάνιση στην ταινία του Ζακ Σνάιντερ *[[Batman v Superman: Η Αυγή της Δικαιοσύνης]]* (2016), και εμφανίστηκε επίσης στις ταινίες ''Ομάδα'' ''Αυτοκτονίας'' (2016), *[[Justice League (ταινία)|Justice League]]* (2017) (και την αρχική έκδοση του 2021) και ''The Flash'' (2023). Σε αυτό το σύμπαν, ο Μπρους είναι Batman για 20 χρόνια πριν αντιμετωπίσει τον Superman, και παρόλο που δεν τα πήγαιναν καλά στην αρχή, τα βρίσκουν, και ο Batman ξεκινάει την Λεγεώνα της Δικαιοσύνης προς τιμήν του, αφού θυσιάστηκε για να νικήσει τον Doomsday. Η Λεγεώνα της Δικαιοσύνης υπό αρχηγεία του Μπρους, πολεμάει για να σταματήσει τον Steppenwolf από το να συλλέξει και τα τρία Μητρικά Κουτιά και να καταστρέψει την Γη μαζί με τον αρχηγό του, Ντάρκσαϊντ, αναστήνοντας τον Superman για να τους βοηθήσει.

Αυτή η εκδοχή του Batman είναι η πέμπτη εκδοχή του χαρακτήρα που εμφανίζεται στον κινηματογράφο, αλλά η πρώτη που αλληλοεπιδράει με τους υπόλοιπους υπερήρωες της DC. Παρά την αρχικά αρνητική ανταπόκριση του *Batman v Superman*, η ερμηνεία του Άφλεκ έλαβε θετικά σχόλια από τους θαυμαστές και τους κριτικούς. Αργότερα ο Άφλεκ προσλήφθηκε για να γράψει, να σκηνοθετήσει και να πρωταγωνιστήσει στην δικιά του ταινία Batman, με τίτλο *[[The Batman]]*, πριν αφήσει την σκηνοθεσία και το σενάριο. Την σκηνοθεσία ανέλαβε ο Ματ Ριβς, με τον Ρόμπερτ Πάτινσον να αντικαταστεί τον Άφλεκ στον ρόλο. Ο Άφλεκ όμως επέστρεψε για τα *Zack Snyder's Justice League* και *The Flash*.

## Παραπομπές

## Εξωτερικοί σύνδεσμοι
*  στο 

Κατηγορία:Χαρακτήρες του Εκτεταμένου Σύμπαντος της DC
Κατηγορία:Κινηματογραφικοί χαρακτήρες
Κατηγορία:Χαρακτήρες του Batman
Κατηγορία:Χαρακτήρες της Λεγεώνας της Δικαιοσύνης
Αποκρισάριος

Ο **αποκρισάριος** ή **αποκρισιάριος** (σε λατινοποιημένη μορφή *apokrisiarios*) ήταν υψηλόβαθμος διπλωματικός αξιωματούχος κατά την Ύστερη Αρχαιότητα και τον πρώιμο Μεσαίωνα. Ο αυθεντικός αντίστοιχος λατινικός όρος ήταν ***responsalis*** («ο απαντών» ). Ο τίτλος χρησιμοποιούνταν από Βυζαντινούς πρεσβευτές, καθώς και από εκπροσώπους επισκόπων στις κοσμικές αρχές. Το πλησιέστερο σύγχρονο αντίστοιχο αξίωμα είναι ο παπικός νούντσιος. Ο τίτλος *apocrisiarius* εξακολουθεί να χρησιμοποιείται από την Αγγλικανική Εκκλησία.

## Βυζαντινοί αποκρισιάριοι
Ο αποκρισιάριος ήταν ένας κληρικός που υπηρετούσε ως εκπρόσωπος (περιγραφόμενος επίσης ως λεγάτος, λιγότερο ακριβής όρος) ενός πατριάρχη ή άλλου επισκόπου στη βυζαντινή αυτοκρατορική αυλή της Κωνσταντινούπολης. Το αξίωμα υπήρχε από τον 5ο αιώνα, αλλά θεσμοθετήθηκε με νόμο για πρώτη φορά επί αυτοκράτορα Ιουστινιανού Α' (527–565). Αρκετές από τις σημαντικότερες εκκλησιαστικές έδρες διατηρούσαν μόνιμους αποκρισάριους στην αυτοκρατορική πρωτεύουσα. Οι σημαντικότεροι από αυτούς ήταν οι παπικοί (περίπου από το 452 έως το 743). Ο τίτλος χρησιμοποιούνταν επίσης για τον αντιπρόσωπο ενός μητροπολίτη στην αυλή του «επιχώριου» πατριάρχη του είτε στην Κωνσταντινούπολη, στην Αλεξάνδρεια, στην Αντιόχεια ή στα Ιεροσόλυμα και για κοσμικούς αξιωματούχους που μετέφεραν αλληλογραφία του Βυζαντινού αυτοκράτορα.

## Φράγκοι αποκρισιάριοι
Από τη βασιλεία του Καρλομάγνου (768–814), η αυλή του Φράγκου βασιλιά/αυτοκράτορα περιλάμβανε κληρικούς ως μέλη, οι οποίοι ονομάζονταν *apocrisiarii*. Ωστόσο, ήταν απλώς βασιλικοί αρχιερείς που έφεραν τον τιμητικό τίτλο των αρχαίων παπικών απεσταλμένων, αφού δεν εκτελούσαν διπλωματικά καθήκοντα. 

## Αγγλικανική Εκκλησία
Στη σύγχρονη Αγγλικανική Κοινωνία, οι εκπρόσωποι του Αρχιεπισκόπου του Καντέρμπουρυ σε διάφορες εκκλησίες ονομάζονται ***apocrisiarioi***.

## Παραπομπές


## Πηγές
* 
* 

## Περαιτέρω ανάγνωση
* 
* 

Κατηγορία:Χριστιανική ορολογία
Κατηγορία:Εκκλησιαστικοί τίτλοι